Jong man op dansvloer in PE doodgeskiet | Maroela Media
Die polisie vermoed die aanval op 'n jong man van Gqeberha (Port Elizabeth) wat in 'n kuierplek doodgeskiet is, was 'n geteikende moord.
Anele Ncate was Saterdag omstreeks 21:30 op die dansvloer van die Stadium Tavern in Soweto-on-Sea, toe twee onbekende mans die kuierplek binnegekom en met vuurwapens op hom losgebrand het, sê kapt. André Beetge, polisiewoordvoerder.
"Hulle het klapmusse opgehad en nadat hulle hom verskeie kere geskiet het, het hulle in 'n onbekende swart voertuig van die toneel gevlug," sê Beetge.
"Niks is tydens die aanval geneem nie en die polisie vermoed dat dit 'n moontlike geteikende moord was."
Enigiemand met inligting oor die voorval kan lt.kol. Willie Mayi by die Oos-Kaapse provinsiale eenheid vir georganiseerde misdaad kontak by 082 697 5914. Anonieme wenke kan ook by die polisie se Stop Misdaadnommer 08600 10111 aangemeld word.
Dit gaan oor geld of vrouens. Dit doen altyd, kyk maar of het die slagoffer nie met iemand anders se vrou gelol nie.
Wel gelukkig het hulle die keer beter geskiet en nie 5 ander omstanders ook gewond of gedood nie. Want met hierdie "hits" betaal ander meer dikwels die prys.
Wetsgehoorsame burgers met n wettige wapens en n wettige voertuig wat die skote afgetrek het… Ek dink nie so nie.
Die tipe respek vir n ander se lewe verstom my. Dit is absoluut siek. Dit wys die onvoldoende vermoë om logies te redeneer.